2022–2030 metų ekonomikos transformacijos ir konkurencingumo plėtros programos pažangos priemonės 
Nr. 05-001-01-11-04 „Įgyvendinti eksporto konkurencingumo augimą skatinančias priemones“ aprašo 
9 priedas

2022–2030 METŲ EKONOMIKOS TRANSFORMACIJOS IR KONKURENCINGUMO PLĖTROS PROGRAMOS PAŽANGOS PRIEMONĖS NR. 05-001-01-11-04 „ĮGYVENDINTI EKSPORTO KONKURENCINGUMO AUGIMĄ SKATINANČIAS PRIEMONES“ VEIKLOS „KONFERENCINIO TURIZMO PLĖTROS SKATINIMAS (VIDURIO IR VAKARŲ LIETUVOS REGIONAS)“ 
PROJEKTŲ FINANSAVIMO SĄLYGŲ APRAŠAS

I SKYRIUS
VEIKLOS AR POVEIKLĖS, KURIOMS NUSTATOMOS PROJEKTŲ FINANSAVIMO SĄLYGOS IR JŲ RODIKLIAI

	1.  Veiklos ar poveiklės, kurioms nustatomos projektų finansavimo sąlygos

	Veiklos ar poveiklės numeris ir pavadinimas
	Finansa-vimo šaltinis
	Prioritetas ar kompo-nentas
	Uždavi-nys ar priemonė
	Veikla ar papriemonė
	Interven-cinės priemonės kodas
	Regionas, kuriam priskiriama veikla ar poveiklė
	Paramos formos kodas
	Pagrindinės teritorinės srities kodas (-ai)
	Ekono-minės veiklos kodas 
(-ai)
	„Europos socialinio fondo +“ antrinių temų kodai
	Lyčių lygybės mat-mens kodas
	Nepanau-dotos Ekonomi-kos gaivinimo ir atsparumo didinimo priemonės lėšos
(Taip / Ne)

	20. Konferencinio turizmo plėtros skatinimas
(Vidurio ir vakarų Lietuvos regionas)

	Europos Sąjungos (toliau – ES) fondų lėšos

	1
	1.3
	1.3.6. Skatinti į eksportą orientuotų, į bendrą vertės grandinę susijungusių MVĮ tinklo kūrimąsi ir augimą
	026
	Vidurio ir vakarų Lietuvos regionas

	01 – Dotacija
	33 – Nesiorientuojant į teritoriškumą

	26 – Kitos neapibrėžtos paslaugos
	-
	03 – Neutralu-mas
	-

	
	
	
	
	
	
	
	
	
	
	
	
	

	2. Veiklos ar poveiklės rodikliai

	Rodiklio pavadinimas
	Rodiklio kodas
	Matavimo vienetai
	Siektina reikšmė ir pasiekimo data

	Pritrauktos užsienio įmonės
	R-05-001-01-11-04-13
(R.N.2. 5661)
	Įmonės 
	24
(2029)

	Paramą gavusios įmonės (iš kurių: labai mažos, mažos, vidutinės ir didelės įmonės)
	P-05-001-01-11-04-01
(P.B.2.0001)
	Įmonės
	27
(2029)

	Paramą gavusios įmonės (iš kurių: labai mažos įmonės)
	P-05-001-01-11-04-02
(P.B.2.0001.1)
	Įmonės
	Neaktualu (toliau – n/a)

	Paramą gavusios įmonės (iš kurių: mažos įmonės)
	P-05-001-01-11-04-03
(P.B.2.0001.2)
	Įmonės
	n/a

	Paramą gavusios įmonės (iš kurių: vidutinės įmonės)
	P-05-001-01-11-04-04
(P.B.2.0001.3)
	Įmonės
	n/a

	Nefinansinę paramą gavusios įmonės
	P-05-001-01-11-04-09
(P.N.2.4643)
	Įmonės
	27
(2029)

	Užmegzti kontaktai
	P-05-001-01-11-04-10
(P.N.2.4642)
	Vnt.
	54
(2029)



	3. Lietuvos Respublikos ekonomikos ir inovacijų ministerijos (toliau – Ministerija) stebėsenos rodiklių aprašymo kortelės 

	Lietuvos Respublikos ekonomikos ir inovacijų ministro 2024 m. liepos 30 d. įsakymas Nr. 4-418 „Dėl 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ stebėsenos rodiklių aprašymo kortelių patvirtinimo“ (toliau – Lietuvos Respublikos ekonomikos ir inovacijų ministro 2024 m. liepos 30 d. įsakymas Nr. 4-418).



II SKYRIUS
SPECIALIEJI FINANSAVIMO REIKALAVIMAI

	4. Taikomi teisės aktai ir 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų apraše (toliau – Aprašas) vartojamos sąvokos

	4.1. Teisės aktai, kuriais vadovaujamasi rengiant, teikiant ir vertinant projekto įgyvendinimo planą (toliau – PĮP), priimant sprendimą dėl projekto finansavimo, sudarant projekto sutartį ir įgyvendinant projektą, finansuojamą pagal Aprašą: 
4.1.1. 2021 m. birželio 24 d. Europos Parlamento ir Tarybos reglamentas (ES) 2021/1058 dėl Europos regioninės plėtros fondo ir Sanglaudos fondo, su paskutiniais pakeitimais, padarytais 2025 m. rugsėjo 18 d. Europos Parlamento ir Tarybos reglamentu (ES) 2025/1914;
4.1.2. 2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, su paskutiniais pakeitimais, padarytais 2025 m. rugsėjo 22 d. Komisijos deleguotuoju reglamentu (ES) 2025/2190;
4.1.3. 2023 m. gruodžio 13 d. Komisijos reglamentas (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai;
4.1.4. 2021–2027 metų Europos Sąjungos fondų investicijų programa, patvirtinta 2022 m. rugpjūčio 3 d. Europos Komisijos įgyvendinimo sprendimu C(2022) 5742, kuriuo patvirtinama programa „2021–2027 metų Europos Sąjungos fondų investicijų programa“ dėl paramos iš Europos regioninės plėtros fondo, Sanglaudos fondo, „Europos socialinio fondo +“ ir Teisingos pertvarkos fondo Lietuvoje siekiant investicijų į darbo vietų kūrimą ir ekonomikos augimą tikslo, su paskutiniais pakeitimais, padarytais 2026 m. vasario 25 d. Europos Komisijos įgyvendinimo sprendimu Nr. C(2026) 1397 (toliau – Investicijų programa);
4.1.5. Lietuvos Respublikos smulkiojo ir vidutinio verslo plėtros įstatymas;
4.1.6. Lietuvos Respublikos strateginio valdymo įstatymas;
4.1.7. Lietuvos Respublikos turizmo įstatymas;
4.1.8. Lietuvos Respublikos Vyriausybės 2016 m. sausio 6 d. nutarimas Nr. 5 „Dėl Sostinės regiono ir Vidurio ir vakarų Lietuvos regiono sudarymo“; 
4.1.9. Lietuvos Respublikos Vyriausybės 2020 m. lapkričio 25 d. nutarimas Nr. 1322 „Dėl pasirengimo administruoti Europos Sąjungos ir kitos tarptautinės finansinės paramos lėšas ir jų administravimo“;
4.1.10. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“ (toliau – Strateginio valdymo metodika);
4.1.11. 2022–2030 metų ekonomikos transformacijos ir konkurencingumo plėtros programa, patvirtinta Lietuvos Respublikos Vyriausybės 2022 m. kovo 16 d. nutarimu Nr. 247 „Dėl 2022–2030 metų ekonomikos transformacijos ir konkurencingumo plėtros programos patvirtinimo“;
4.1.12. Suteiktos valstybės pagalbos ir nereikšmingos (de minimis) pagalbos registro informacinės sistemos nuostatai, patvirtinti Lietuvos Respublikos  konkurencijos tarybos 2026 m. balandžio 28 d. nutarimu Nr. 1S-45(2026) „Dėl Suteiktos valstybės pagalbos ir nereikšmingos (de minimis) pagalbos registro informacinės sistemos nuostatų patvirtinimo“; 
4.1.13. Smulkiojo ar vidutinio verslo subjekto statuso deklaravimo tvarkos aprašas, patvirtintas Lietuvos Respublikos ekonomikos ir inovacijų ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“;
4.1.14. 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklės, patvirtintos Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (toliau – Administravimo taisyklės);
4.1.15. Projektų administravimo ir finansavimo taisyklės, patvirtintos Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (toliau – Projektų administravimo ir finansavimo taisyklės);
4.1.16. Stebėsenos rodiklių nustatymo ir skaičiavimo aprašas, patvirtintas Lietuvos Respublikos finansų ministro 2022 m. birželio 22 d. įsakymu 
Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“.
4.2. Apraše vartojamos sąvokos:
4.2.1. Konferencinis turizmas – dalykinio turizmo rūšis, apimanti dalyvavimą  susitikimuose, konferencijose, kongresuose, seminaruose, parodose, kituose renginiuose ar skatinamosiose kelionėse. 
4.2.2. Labai mažų, mažų ir vidutinių įmonių tinklas (toliau – MVĮ tinklas) – tarpusavyje susijusių labai mažų, mažų ir vidutinių įmonių, teikiančių konferencinio turizmo ir (ar) su juo susijusias paslaugas, grupė, kuri dalijasi informacija, ištekliais, paslaugomis ir kontaktais bei palaiko tarpusavio ryšius.
4.2.3. Tarptautinė paroda – tam tikrą laiką trunkantis ir periodiškai pasikartojantis užsienyje ir (arba) Lietuvoje vykstantis viešasis renginys, kurio metu paslaugų teikėjai arba prekių gamintojai specialiose patalpose pristato savo teikiamas paslaugas ir (ar) gaminamus gaminius, rengia pristatymus ir (ar) muges.
4.2.4. Kitos Apraše vartojamos sąvokos suprantamos taip, kaip apibrėžiamos Aprašo 4.1 papunktyje nurodytuose teisės aktuose.

	5. Reikalavimai projektams, pareiškėjams ir partneriams

	5.1. Reikalavimai projektams:
[bookmark: _Hlk213837493]5.1.1. Remiamos veiklos: siekiant padidinti konferencinio turizmo sektoriui priklausančių labai mažų, mažų ir vidutinių įmonių (toliau – MVĮ) konkurencingumą, plėtrą ir tarptautiškumą Vidurio ir vakarų Lietuvos regione, skatinti konferencinio turizmo sektoriaus MVĮ tinklo kūrimąsi ir augimą, finansuojamos šios veiklos:
5.1.1.1. rengti rinkodaros strategiją(-as) ir remiantis ja(-omis) vykdyti rinkodaros veiklas ir kampanijas, nukreiptas į Vidurio ir vakarų Lietuvos regioną, stiprinant konferencinio turizmo sektoriaus MVĮ žinomumą ir eksporto potencialą, akcentuojant regionų unikalumą, galimybes organizuoti konferencijas, renginius, edukacines programas gamtos ar paveldo aplinkoje;
5.1.1.2. dalyvauti konferencinio turizmo sektoriaus tarptautinėse parodose ir verslas verslui (angl. business to business) (toliau – B2B) renginiuose, skatinti MVĮ įsitraukti į tarptautinę partnerystę (B2B), siekiant pristatyti Vidurio ir vakarų Lietuvos regioną, jo infrastruktūrą bei konferencinio turizmo ekosistemos dalyvius ir pritraukti tarptautinius renginius;
5.1.1.3. organizuoti tarptautinius pažintinius vizitus, pristatant Vidurio ir vakarų Lietuvos regioną, jo potencialą ir paslaugas, organizuojant MVĮ tinklo augimo ir bendradarbiavimo galimybių paiešką, MVĮ įsitraukimą į tarptautinę partnerystę, skirtus užsienio konferencijų, renginių ir (arba) kelionių organizatoriams, žiniasklaidos atstovams, kitoms institucijoms, organizacijoms ar asmenims, kurie gali padėti pritraukti renginius į Vidurio ir vakarų Lietuvos regioną; 
5.1.1.4. organizuoti B2B renginius (pvz., kontaktų muges) Lietuvoje, stiprinant konferencinio turizmo sektoriaus MVĮ tinklus ir tarptautinę partnerystę, siekiant pristatyti Vidurio ir vakarų Lietuvos regioną bei suteikti galimybes konferencinio turizmo ekosistemos dalyviams megzti ir plėtoti ryšius su užsienio renginių organizatoriais, kelionių organizatoriais, kitomis institucijomis ir organizacijomis, kurios gali padėti stiprinti MVĮ pozicijas ir pritraukti renginius į Vidurio ir vakarų Lietuvos regioną.
5.1.2. Projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES fondų, kitų ES finansinės paramos priemonių ar kitos tarptautinės paramos lėšų ir kurios, joms finansuoti skyrus ES fondų lėšų, būtų pripažintos tinkamomis finansuoti ir (arba) už kurias būtų sumokėta daugiau nei vieną kartą, įskaitant de minimis pagalbą. 
5.1.3. Projekto veiklos įgyvendinamos Vidurio ir vakarų Lietuvos regione. Projekto veiklų priskyrimo regionui vertinimas atliekamas vadovaujantis viešosios įstaigos Centrinės projektų valdymo agentūros direktoriaus tvirtinamų Rekomendacijų dėl projektų išlaidų atitikties Europos Sąjungos fondų reikalavimams (toliau – Rekomendacijos) 2 skyriaus „Bendrieji projektų išlaidų tinkamumo finansuoti reikalavimai“ dalies „Projekto išlaidų teritorinis priskyrimas“ 2 punktu ir atsižvelgiant į Rekomendacijų 2 lentelėje „Investicijų priskyrimo Investicijų programos regionui vertinimo principai ir pavyzdžiai pagal projektų pobūdį“ pateiktus pavyzdžius. Rekomendacijos paskelbtos ES investicijų interneto svetainėje https://2021.esinvesticijos.lt/dokumentai/rekomendacijos-del-projektu-islaidu-atitikties-europos-sajungos-fondu-reikalavimams.
5.1.4.  Projekto veiklos turi būti pradėtos įgyvendinti ne vėliau kaip per 2 mėnesius nuo projekto sutarties pasirašymo dienos. Projekto veiklos laikomos pradėtomis, kai pradedamos vykdyti Aprašo 5.1.1 papunktyje nurodytos remiamos veiklos, t. y. nuo veiklai vykdyti paskirto darbuotojo priskyrimo projekte datos ir (arba) paslaugų viešajame pirkime paskelbimo datos ir (arba) paslaugoms įsigyti pasirašytos paslaugų pirkimo sutarties datos. Dėl objektyvių priežasčių, kurių projekto vykdytojas negalėjo numatyti PĮP pateikimo ir vertinimo metu, projekto veiklų pradžios datos gali būti nukeltos ne ilgiau kaip 2 mėnesiams. Per šiame Aprašo papunktyje nustatytą laikotarpį projekto vykdytojui nepradėjus įgyvendinti projekto veiklų, administruojančioji institucija, vadovaudamasi Projektų administravimo ir finansavimo taisyklių IV skyriaus antrajame skirsnyje nustatyta tvarka, inicijuoja projekto sutarties nutraukimą.
5.1.5. Projekto įgyvendinimo trukmė turi būti ne ilgesnė kaip 30 mėnesių nuo projekto sutarties pasirašymo dienos. Dėl objektyvių priežasčių, kurių projekto vykdytojas negalėjo numatyti PĮP pateikimo ir vertinimo metu, projekto įgyvendinimo laikotarpis gali būti pratęstas Projektų administravimo ir finansavimo taisyklių IV skyriaus antrajame skirsnyje nustatyta tvarka, bet ne ilgiau kaip iki Aprašo 5.1.6 papunktyje nurodyto termino.
5.1.6. Projekto veiklos turi būti baigtos ne vėliau kaip iki 2029 m. rugsėjo 1 d. 
5.1.7. Projektui taikomi visi Aprašo 2 punkte nurodyti rodikliai, kurių metodiniai skaičiavimo aprašai skelbiami Lietuvos Respublikos ekonomikos ir inovacijų ministro 2024 m. liepos 30 d. įsakyme Nr. 4-418. Projekto vykdytojui nepasiekus rodiklių reikšmių, nurodytų projekto sutartyje, taikomos Projektų administravimo ir finansavimo taisyklių 171–178 punktų nuostatos.
5.1.8. Pagal Aprašą projektams įgyvendinti skiriama iki 3 931 292,00 (trijų milijonų devynių šimtų trisdešimt vieno tūkstančio dviejų šimtų devyniasdešimt dviejų) eurų Investicijų programos (Europos regioninės plėtros fondo) lėšų. Pagal Aprašą numatoma paskelbti vieną kvietimą teikti PĮP finansavimui gauti.  
5.1.9. Didžiausia galima projektui skirti finansavimo lėšų suma yra iki 3 931 292,00 (trijų milijonų devynių šimtų trisdešimt vieno tūkstančio dviejų šimtų devyniasdešimt dviejų) eurų Investicijų programos (Europos regioninės plėtros fondo) lėšų. 
5.1.10. Didžiausia galima projekto finansuojamoji dalis sudaro iki 100 procentų visų tinkamų finansuoti projekto išlaidų.
5.1.11. Projektų atranka atliekama planavimo būdu, laikantis Strateginio valdymo metodikos 84 punkte nustatytų reikalavimų. 
5.1.12. Pareiškėjas ir projektas turi atitikti projektų bendruosius atrankos kriterijus, kurių sąrašas ir jų vertinimo metodika nustatyti Projektų administravimo ir finansavimo taisyklių 2 priede.
5.1.13. Pagal Aprašą nefinansuojama pareiškėjo einamoji veikla, t. y. pareiškėjo įstatuose ir kituose jo veiklą reglamentuojančiuose teisės aktuose nustatytų funkcijų ir veiklos tikslų įgyvendinimas, vykdomas įprastinės pareiškėjo veiklos metu ir nesusijęs su Aprašo 5.1.1 papunktyje nurodytų remiamų veiklų įgyvendinimu.
5.1.14. Projekto parengtumo reikalavimai nėra taikomi.
5.1.15. Pareiškėjas turi parengti ir kartu su PĮP administruojančiajai institucijai pateikti šiuos dokumentus Projektų administravimo ir finansavimo taisyklių III skyriaus antrajame skirsnyje ir kvietimo teikti PĮP skelbime nustatyta tvarka:
5.1.15.1. užpildytą ir pasirašytą Projekto veiklų atitikties reikšmingos žalos nedarymo horizontaliajam principui deklaraciją (toliau – Reikšmingos žalos nedarymo horizontaliajam principui deklaracija) pagal Aprašo 2 priede pateiktą formą, kurioje pateikiama informacija, reikalinga projekto atitikties reikšmingos žalos nedarymo horizontaliajam principui vertinimo reikalavimams įvertinti, kaip nustatyta Aprašo 1 priede, ir Reikšmingos žalos nedarymo horizontaliajam principui deklaracijoje nurodytus papildomus dokumentus, jei jie teikiami;
5.1.15.2. dokumentus, pagrindžiančius projekto biudžeto pagrįstumą (ne mažiau kaip 3 lygiaverčius ir tarpusavyje palyginamus komercinius pasiūlymus ir (arba) nuorodas į rinkoje esančias kainas arba pasirašytą pirkimo–pardavimo sutartį, buhalterines pažymas apie praėjusių 3–6 mėn. darbo užmokestį dėl atitinkamos pareigybės (ar panašias funkcijas atliekančių) darbuotojų bendro darbo užmokesčių vidurkio ir (arba) Valstybės duomenų agentūros (arba kitų oficialią statistiką tvarkančių įstaigų) apskaičiuoto vidutinio darbo užmokesčio tos pačios ar panašios pozicijos ketvirtinius duomenis (kurie Oficialiosios statistikos portale https://osp.stat.gov.lt/ yra skelbiami paskutinę kvietimo teikti PĮP dieną);
5.1.15.3. finansavimo šaltinius pagrindžiančius dokumentus netinkamoms finansuoti išlaidoms padengti;
5.1.15.4. dokumentą, kuriame išsamiai nurodomos biudžeto veiklos ir išlaidos; 
5.1.15.5. pareiškėjo parengtą, patvirtintą ir su administruojančiąja institucija suderintą De minimis pagalbos teikimo ir skaičiavimo (paskirstymo) projekto tikslinei grupei tvarkos aprašą, kuriame nustatyta tvarka, kaip nauda, kurią pareiškėjas gaus Aprašo 5.1.1 papunktyje nurodytoms remiamoms veikloms vykdyti, bus perduota projekto tikslinei grupei, taip pat nustatyta, kad, jei projekto vykdytojas gaus naudą, tuomet šios išlaidos finansuojamos kaip projekto vykdytojo de minimis pagalba.
5.1.16. Jeigu pareiškėjas nepateikia Aprašo 5.1.15 papunktyje nurodytų dokumentų ir (ar) informacijos, PĮP vertinamas pagal turimus dokumentus ir (ar) informaciją Projektų administravimo ir finansavimo taisyklių 55 punkte nustatyta tvarka. 
5.1.17. Projekto biudžetas sudaromas vadovaujantis Rekomendacijomis.
5.1.18. Papildomi projekto matomumo reikalavimai, kurie nenustatyti Projektų administravimo ir finansavimo taisyklėse, nėra taikomi.
5.1.19. Informavimas apie projektą ir komunikacija atliekami Projektų administravimo ir finansavimo taisyklių VIII skyriaus pirmajame skirsnyje nustatyta tvarka.
5.1.20. Visi su projekto įgyvendinimu susiję dokumentai turi būti saugomi Projektų administravimo ir finansavimo taisyklių VIII skyriaus šeštajame skirsnyje nustatyta tvarka ir terminais, taip pat laikantis Reglamento (ES) 2023/2831 6 straipsnio 3 dalyje nustatyto termino. Visi su projekto įgyvendinimu susiję dokumentai saugomi 10 metų nuo paskutinės de minimis pagalbos suteikimo dienos.

	5.2. Reikalavimai pareiškėjams: 
5.2.1. Galimas pareiškėjas – viešoji įstaiga „Keliauk Lietuvoje“.
5.2.2. Pareiškėjas gali pateikti tik vieną PĮP, parengtą pagal Projektų administravimo ir finansavimo taisyklių 1 priede pateiktą formą.
5.2.3. Finansavimas gali būti skiriamas pareiškėjui visose srityse, išskyrus Reglamento (ES) 2021/1058 7 straipsnio 1–6 dalyse nustatytus atvejus, Reglamento (ES) 2023/2831 1 straipsnio 1 dalyje išvardytus sektorius ir veiklas ir laikantis Reglamento (ES) 2023/2831 1 straipsnio 2 dalies nuostatų.
[bookmark: _Hlk200030877]5.2.4. Teikiamas finansavimas negali būti naudojamas siekiant pakenkti numatomam ES ar jos tarptautinių partnerių taikomų sankcijų poveikiui, ir bus laikomasi galiojančių teisės aktų nuostatų dėl apsaugos nuo taikomų sankcijų priemonių vengimo taisyklių.. Finansavimu negali būti teikiama tiesioginė nauda fiziniams ar juridiniams asmenims, kuriems taikomos sankcijos.

	5.3. Reikalavimai partneriams:
Projekto partneriai negalimi.

	6. Reikalavimai jungtinio projekto projektams ir jungtinio projekto projektų pareiškėjams

	Netaikoma.

	7. Projekto tikslinės grupės

	7.1. Projekto tikslinės grupės dalyvis yra MVĮ.
7.2. Projekto tikslinės grupės dalyvis turi atitikti šiuos reikalavimus (atitiktis vertinama įtraukimo į projektą (projekto įgyvendinimo) metu):
7.2.1. yra ne trumpiau kaip 1 metus iki PĮP pateikimo Vidurio ir vakarų Lietuvos regione veikianti MVĮ (vertinama, ar projekto tikslinės grupės dalyvis yra veikianti MVĮ, t. y. Juridinių asmenų registre įregistruota įmonė, teikianti patvirtintus metinių finansinių ataskaitų rinkinius Juridinių asmenų registrui, kuri veikia Vidurio ir vakarų Lietuvos regione ne trumpiau kaip 1 metus iki PĮP pateikimo dienos); 
7.2.2. vykdo ekonominę veiklą, atitinkančią bent vieną iš nustatytų Valstybės duomenų agentūros generalinio direktoriaus įsakymu tvirtinamo Ekonominės veiklos rūšių klasifikatoriaus (EVRK 2.1 red.) (toliau – EVRK 2.1 red.) kodų, susijusių su konferencinio turizmo veikla: 
7.2.2.1. viešbučių ir panašių laikinų buveinių veikla (55.10.00);
7.2.2.2. vaikų poilsio stovyklų veikla (55.20.10);
7.2.2.3. restoranų veikla (56.11.00);
7.2.2.4. pagaminto valgio tiekimas renginiams (56.21.00);
7.2.2.5. maisto ir gėrimų tiekimas pagal sutartį ir kitų maitinimo paslaugų veikla (56.22.00);
7.2.2.6. nuosavo arba nuomojamo nekilnojamojo turto nuoma ir eksploatavimas (68.20.00);
7.2.2.7. reklamos agentūrų veikla (73.11.00);
7.2.2.8. viešųjų ryšių ir komunikacijos veikla (73.30.00);
7.2.2.9. kelionių agentūrų veikla (79.11.00);
7.2.2.10. ekskursijų organizatorių veikla (79.12.00);
7.2.2.11. kitų išankstinio užsakymo ir susijusių paslaugų veikla (79.90.00);
7.2.2.12. posėdžių ir verslo renginių organizavimas (82.30.00);
7.2.2.13. rašytojų ir kompozitorių veikla (90.11.00);
7.2.2.14. vaizduojamojo meno kūrimas (90.12.00);
7.2.2.15. kita meninės kūrybos veikla (90.13.00);
7.2.2.16. meno įrenginių ir objektų eksploatavimo veikla (90.31.00);
7.2.2.17. bibliotekų veikla (91.11.00);
7.2.2.18. archyvų veikla (91.12.00); 
7.2.2.19. muziejų ir kolekcijų veikla (91.21.00);
7.2.2.20. istorinių vietų ir kultūros paminklų veikla (91.22.00);
7.2.2.21. sporto įrenginių eksploatavimas (93.11.00);
7.2.2.22. sporto klubų veikla (93.12.00);
7.2.2.23. kūno rengybos centrų veikla (93.13.00);
7.2.2.24. sportinė ar mėgėjų medžioklė ir su ja susijusi veikla (93.19.10);
7.2.2.25. sportinė ar mėgėjų žvejyba ir su ja susijusi veikla (93.19.20);
7.2.2.26. kita, niekur kitur nepriskirta, sportinė veikla (93.19.90);
7.2.2.27. niekur kitur nepriskirta pramogų ir rekreacijos organizavimo veikla (93.29.00);
7.2.3. jeigu MVĮ yra švietimo įstaiga, vykdanti ekonominę veiklą pagal vieną iš šių EVRK 2.1 red. kodų: 85.40.10 „Aukštasis neuniversitetinis mokymas“, 85.40.20 „Aukštasis universitetinis mokymas“, 85.52.00 „Kultūrinis švietimas“, 85.59.00 „Kitas, niekur kitur nepriskirtas, švietimas“, ji laikoma susijusia su konferencinio turizmo veikla, jeigu ji taip pat vykdo ekonominę veiklą pagal EVRK 2.1 red. priskirtiną kodą – 68.20.00 „Nuosavo arba nuomojamo nekilnojamojo turto nuoma ir eksploatavimas“; 
7.2.4. jeigu MVĮ yra apgyvendinimo paslaugų teikėjas – turi galiojantį apgyvendinimo paslaugų klasifikavimo pažymėjimą, išduotą Valstybinės vartotojų teisių apsaugos tarnybos, arba yra įtrauktas į Neklasifikuojamųjų apgyvendinimo paslaugų teikėjų sąrašą;
7.2.5. jeigu MVĮ yra kelionių organizatorius – turi Valstybinės vartotojų teisių apsaugos tarnybos išduotą kelionių organizatoriaus pažymėjimą, suteikiantį teisę vykdyti atvykstamojo ir (arba) vietinio turizmo kelionių organizatoriaus veiklą;
7.2.6. jeigu MVĮ yra kelionių pardavimo agentas – yra įtrauktas į Licencijuotų kelionių pardavimo agentų sąrašą;
7.2.7. skelbia viešą informaciją apie savo veiklą ir teikiamas paslaugas interneto svetainėje ar kitose skaitmeninėse platformose ne mažiau kaip viena užsienio kalba.
7.3. Atitiktis Aprašo 7.2.1 papunktyje nustatytam reikalavimui vertinama pagal MVĮ įtraukimo į projektą metu projekto vykdytojo pateiktą informaciją ir Juridinių asmenų registro duomenis. Atitiktis reikalavimui dėl Vidurio ir vakarų Lietuvos regiono vertinama vadovaujantis viešosios įstaigos Centrinės projektų valdymo agentūros direktoriaus tvirtinamomis Rekomendacijomis dėl projektų išlaidų atitikties Europos Sąjungos fondų reikalavimams.
7.4. Atitiktis Aprašo 7.2.2 ir 7.2.3 papunkčiuose nustatytiems reikalavimams tikrinama pagal Oficialiosios statistikos portalo skiltyje „Ūkio subjektų ekonominės veiklos rūšių ir institucinių sektorių paieška“ (https://osp.stat.gov.lt/ekonomines-veiklos-rusiu-ir-instituciniu-sektoriu-paieska) pateiktus duomenis.
7.5. Atitiktis Aprašo 7.2.4–7.2.6 papunkčiuose nustatytiems reikalavimams vertinama pagal Valstybinės vartotojų teisių apsaugos tarnybos duomenis, skelbiamus Valstybinės vartotojų teisių apsaugos tarnybos interneto svetainėje https://vvtat.lrv.lt/lt/veiklos-sritys-54/vartojimo-paslaugos-78/turizmo-paslaugos-125/turizmo-paslaugu-teikejai-128/.
7.6. Atitiktis Aprašo 7.2.7 papunktyje nustatytam reikalavimui vertinama remiantis MVĮ nurodytomis interneto svetainių nuorodomis (URL) ir kita viešai prieinama informacija – interneto svetainėje, socialinių tinklų paskyrose ir kitose skaitmeninėse platformose pateiktu vizualiniu ar turinio patikrinimu, taip pat tikrinama, ar informacija pateikta ne mažiau kaip viena užsienio kalba.
7.7. Kiekvienas projekto tikslinės grupės dalyvis turi pateikti projekto vykdytojui užpildytą ir jo atstovo pasirašytą Prekybinių įsipareigojimų nutraukimo arba neturėjimo ir atitikties nacionalinio saugumo interesams deklaraciją pagal Aprašo 3 priede pateiktą formą bei Projekto tikslinės grupės deklaraciją pagal Aprašo 4 priede pateiktą formą.

	8. Horizontaliųjų principų (toliau – HP) reikalavimai

	8.1. Neutralumas – projektas negali daryti neigiamo poveikio HP.
8.2. Įgyvendinant projektą neturi būti pažeidžiami HP: darnaus vystymosi, įskaitant reikšmingos žalos nedarymo principą; lygių galimybių ir nediskriminavimo (dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, lytinės orientacijos, etninės priklausomybės, negalios ar kitų pagrindų), įskaitant prieinamumo visiems reikalavimo užtikrinimą (paslaugų, infrastruktūros, fizinės ar e. aplinkos sprendimai, informacijos, transporto prieinamumo ir pan.); inovatyvumo (kūrybingumo). Projekte neturi būti numatyta veiksmų, kurie darytų neigiamą poveikį įgyvendinant HP.
8.3. Projekto (įskaitant jungtinį projektą) atitikties reikšmingos žalos nedarymo horizontaliajam principui vertinimo reikalavimų aprašas pateikiamas Aprašo 1 priede.
8.4. Projekto veikla, vadovaujantis 2021 m. vasario 18 d. Komisijos pranešimu – Reikšmingos žalos nedarymo principo taikymo pagal Ekonomikos gaivinimo ir atsparumo didinimo priemonės reglamentą techninėmis gairėmis (2021/C 58/01), atitinka reikšmingos žalos nedarymo principą, nes neturi neigiamo numatomo poveikio 6 aplinkos tikslams, nurodytiems 2020 m. birželio 18 d. Europos Parlamento ir Tarybos reglamento (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088 17 straipsnio 1 dalies a–f punktuose, arba numatomas jų poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą.

	9. Europos Sąjungos pagrindinių teisių chartijos (toliau – Chartija) reikalavimai

	Projektas neturi pažeisti Chartijos pagrindinių teisių: orumo; asmenų, privataus ir šeimos gyvenimo, sąžinės ir saviraiškos laisvės; asmens duomenų; prieglobsčio ir apsaugos perkėlimo, išsiuntimo arba išdavimo atvejų; teisių į nuosavybę ir teisių užsiimti verslu; lyčių lygybės, vienodo požiūrio ir lygių galimybių, nediskriminavimo ir neįgaliųjų teisių; vaiko teisių; gerojo administravimo, veiksmingo teisinės gynybos, teisingumo; solidarumo ir darbuotojų teisių; aplinkos apsaugos.

	91. Projekto prisidėjimas prie Europos Sąjungos Baltijos jūros regiono strategijos įgyvendinimo 

	Netaikoma.

	10. Apskritis, kurioje gali būti įgyvendinami projektai

	Netaikoma.

	11. Reikalavimai valstybės pagalbai (kurie nėra nurodyti kituose Aprašo punktuose)

	11.1. Aprašo 5.1.1 papunktyje nurodytoms remiamoms veikloms skiriamas finansavimas yra de minimis pagalba, kuri teikiama projekto tikslinės grupės dalyviams vadovaujantis Reglamentu (ES) 2023/2831. Apraše nustatomos de minimis pagalbos teikimo sąlygos, kurios atitinka Reglamento (ES) 2023/2831 nuostatas ir yra suderinamos su vidaus rinka. De minimis pagalba teikiama projekto tikslinei grupei visose srityse, išskyrus Reglamento (ES) 2023/2831 1 straipsnio 1 dalyje išvardytus sektorius ir veiklas.
11.2. Vykdant Aprašo 5.1.1 papunktyje nurodytas remiamas veiklas de minimis pagalba skaičiuojama ir priskiriama projekto tikslinės grupės dalyviams, vadovaujantis projekto vykdytojo (pareiškėjo) patvirtintu De minimis pagalbos teikimo ir skaičiavimo (paskirstymo) projekto tikslinei grupei tvarkos aprašu. Jeigu projekto vykdytojas, vykdydamas Aprašo 5.1.1 papunktyje nurodytas remiamas veiklas, neperduos visos gaunamos naudos projekto tikslinės grupės dalyviams, projekto vykdytojo patirtos išlaidos turi būti finansuojamos kaip projekto vykdytojo de minimis pagalba.
11.3. De minimis pagalba neteikiama projekto tikslinės grupės dalyviams – MVĮ:
11.3.1. kurioms išduotas vykdomasis raštas sumoms išieškoti pagal ankstesnį Europos Komisijos sprendimą, kuriame valstybės pagalba skelbiama neteisėta ir nesuderinama su vidaus rinka. Nauja valstybės pagalba negali būti teikiama, iki nebus sugrąžinta neteisėta ir nesuderinama su vidaus rinka Lietuvos Respublikoje gauta valstybės pagalba;
11.3.2. kurioms pritaikytos tarptautinės sankcijos ir (arba) jų ir (arba) su jomis susijusių įmonių vykdomoje veikloje, veiksmuose, sandoriuose dalyvauja subjektai, kuriems pritaikytos tarptautinės sankcijos, kai šių įmonių veiklos, veiksmų ir (ar) sandorių vykdymas draudžiamas ar prieštarauja Lietuvos Respublikoje įgyvendinamoms tarptautinėms sankcijoms, vadovaujantis Lietuvos Respublikos tarptautinių sankcijų įstatymo 7 straipsniu (Juridinių asmenų ar kitų organizacijų, neturinčių juridinio asmens statuso, kurios  nuosavybės teise priklauso arba yra kontroliuojamos subjekto, kuriam taikomos sankcijos, sąrašas skelbiamas Finansinių nusikaltimų tyrimo tarnybos prie Lietuvos Respublikos vidaus reikalų ministerijos interneto svetainėje https://fntt.lrv.lt/lt/tarptautines-finansines-sankcijos/), arba veikloje, veiksmuose, sandoriuose dalyvauja užsieniečiai, kurie yra įtraukti į Užsieniečių, kuriems draudžiama atvykti į Lietuvos Respubliką, nacionalinį sąrašą, kurio duomenys viešai skelbiami  Migracijos departamento prie Lietuvos Respublikos vidaus reikalų ministerijos interneto svetainėje https://www.migracija.lt/service/juridiniams-asmenims?lang=lt#uzsienieciu-kuriems-draudziama-atvykti-i-lietuva-sarasas;
11.3.3. kurios turi arba nėra nutraukusios prekybinių įsipareigojimų su Rusijos Federacijos, Baltarusijos Respublikos, Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos bei Sakartvelo Vyriausybės nekontroliuojamos Abchazijos ir Pietų Osetijos teritorijos fiziniais ir (ar) juridiniais asmenimis ne vėliau kaip iki 2022 m. rugpjūčio 31 d.;
11.3.4. jeigu tai prieštarautų nacionalinio saugumo interesams, nustatytiems Lietuvos Respublikos nacionaliniam saugumui užtikrinti svarbių objektų apsaugos įstatymo 11 straipsnyje. 
11.4. Vykdant Aprašo 5.1.1 papunktyje nurodytas remiamas veiklas, projekto vykdytojas, prieš suteikdamas de minimis pagalbą projekto tikslinės grupės dalyviui – MVĮ, turi patikrinti, ar:
[bookmark: part_08e91b9969364545bcfc59dfbd883ffb]11.4.1.  MVĮ teikiama pagalba veiklai visuose sektoriuose, išskyrus Reglamento (ES) 2023/2831 1 straipsnio 1 dalyje išvardytus sektorius ir veiklas, taip pat laikantis Reglamento (ES) 2023/2831 1 straipsnio 2 dalies nuostatų;
[bookmark: part_a381f738d2b94127be8b897f9357918e]11.4.2. MVĮ turi teisę gauti bendrą vienai įmonei suteikiamą de minimis pagalbą. Viena įmonė apima visas įmones, kaip nurodyta Reglamento (ES) 2023/2831 2 straipsnio 2 dalyje. Projekto vykdytojas turi patikrinti visas su MVĮ susijusias įmones, nurodytas MVĮ projekto vykdytojui pateiktoje „Vienos įmonės“ deklaracijoje pagal Ministerijos interneto svetainės https://eimin.lrv.lt/lt/ skiltyje „Veiklos sritys“ / „Verslo aplinka“ / „Konkurencijos politika“ / „Praktinė informacija dėl valstybės pagalbos: Pavyzdinė „Vienos įmonės“ deklaracija“ paskelbtą pavyzdinę formą (toliau – „Vienos įmonės“ deklaracija), taip pat Suteiktos valstybės pagalbos ir nereikšmingos (de minimis) pagalbos registro informacinėje sistemoje (toliau – KOTIS) patikrinti, ar MVĮ teikiama pagalba neviršys leidžiamo de minimis pagalbos dydžio, nustatyto Reglamento (ES) 2023/2831 3 straipsnio 2 dalyje. Ar MVĮ yra susijusi su kitais subjektais projekto vykdytojas, gali patikrinti pagal Lietuvos Respublikos konkurencijos tarybos parengtą klausimyną „Ar paramos gavėjas susijęs su kitais subjektais“, kuris paskelbtas Konkurencijos tarybos interneto interneto svetainėje https://kt.gov.lt/uploads/documents/files/veiklos-sritys/valstybes-pagalba/klausimynai/kaip_KLAUSIMYNAS_vienas_ukio_subjektas.pdf;
11.4.3. teikiama pagalba per bet kurį trejų metų laikotarpį neviršys leidžiamo de minimis pagalbos dydžio – 300 000,00 (trijų šimtų tūkstančių) eurų, kaip nustatyta Reglamento (ES) 2023/2831 3 straipsnio 2 dalyje. Susijungimo ar įsigijimo atveju, taip pat jei viena įmonė suskaidoma į dvi arba daugiau atskirų įmonių, de minimis pagalba nustatoma vadovaujantis Reglamento (ES) 2023/2831 3 straipsnio 8 ir 9 dalių nuostatomis; 
11.4.4. projekto tikslinės grupės dalyvis priskiriamas MVĮ kategorijai (duomenys tikrinami pagal Smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ekonomikos ir inovacijų ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“ (toliau – Smulkiojo ar vidutinio verslo subjekto statuso deklaracija);
11.4.5. MVĮ vykdo veiklą visose srityse, išskyrus Reglamento (ES) Nr. 2021/1058 7 straipsnio 1–6 dalyse nustatytus atvejus;
11.4.6. MVĮ atitinka Aprašo 11.3 papunktyje nustatytus reikalavimus.
11.5. Aprašo 11.4.2 ir 11.4.3 papunkčiuose nurodytai informacijai patikrinti turi būti pildomas Pavyzdinis atitikties de minimis pagalbos taisyklėms (Komisijos Reglamentui (ES) 2023/2831) patikros lapas (projekto lygmuo), kurio forma skelbiama ES investicijų interneto svetainėje https://2021.esinvesticijos.lt/dokumentai/pavyzdinio-atitikties-de-minimis-pagalbos-taisyklems-komisijos-reglamentui-es-2023-2831-patikros-lapo-forma-projekto-lygmuo) (toliau – projektų atitikties de minimis pagalbos taisyklėms patikros lapas).
[bookmark: part_8f6c014d460542ceb378ef9c84393ceb]11.6. Vykdydamas Aprašo 5.1.1 papunktyje nurodytas remiamas veiklas, projekto vykdytojas turi informuoti projekto tikslinės grupės dalyvį, kad jam suteikiama de minimis pagalba, ir  suteiktą de minimis pagalbą ne vėliau kaip per 5 darbo dienas nuo sutarties arba analogiško susitarimo su MVĮ dėl dalyvavimo projekte pasirašymo dienos užregistruoti KOTIS.
11.7. De minimis pagalba nesumuojama su valstybės pagalba, skiriama toms pačioms tinkamoms finansuoti išlaidoms, arba su valstybės pagalba, susijusia su ta pačia rizikos finansų priemone, jeigu dėl tokio pagalbos sumavimo būtų viršytas 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius su paskutiniais pakeitimais, padarytais 2023 m. birželio 23 d. Komisijos reglamentu (ES) 2023/1315, 8 straipsnio 5 dalyje arba Komisijos priimtame sprendime nustatytas didžiausias atitinkamas pagalbos intensyvumas arba kiekvienu atveju atskirai nustatyta pagalbos suma. De minimis pagalba, kuri nėra teikiama arba priskiriama konkrečioms tinkamoms finansuoti išlaidoms, gali būti sumuojama su kita valstybės pagalba, suteikta pagal Reglamentą (ES) Nr. 651/2014 arba Komisijos priimtą sprendimą.
11.8. De minimis pagalbą išreiškiant kaip piniginę dotaciją, visi naudojami skaičiai yra bruto, t. y. prieš mokesčių ar kitokios rinkliavos atskaitymą, kaip nustatyta Reglamento (ES) 2023/2831 3 straipsnio 5 dalyje.
11.9. Jei de minimis pagalba išmokama dalimis, ji yra diskontuojama iki jos vertės finansavimo skyrimo momentu, kaip nustatyta Reglamento (ES) 2023/2831 3 straipsnio 6 dalyje.

	12. Projektų atrankos kriterijai

	Netaikoma.

	13. Jungtinio projekto projektų atrankos kriterijai 

	Netaikoma. 

	14. Reikalavimai įgyvendinus projektų veiklas

	Netaikoma.

	15. Kiti reikalavimai

	15.1. Projekto įgyvendinimo priežiūrai sudaromas projekto priežiūros komitetas, kuris stebi projekto įgyvendinimo pažangą ir teikia rekomendacijas dėl projekto įgyvendinimo. Projekto priežiūros komitetas sudaromas iš administruojančiosios institucijos ir Ministerijos atstovų. Į projekto priežiūros komitetą gali būti kviečiami kitų institucijų, įstaigų arba organizacijų atstovai ir socialiniai ir ekonominiai partneriai. Projekto priežiūros komiteto sudėtis tvirtinama ekonomikos ir inovacijų ministro įsakymu, o jo veiklos principai nustatomi šio komiteto darbo reglamente.
15.2. Projekto vykdytojas projekto sutartyje nustatyta tvarka ir terminais pateikia administruojančiajai institucijai projekto sutartyje nurodytus su projekto vykdymu susijusius dokumentus.
15.3. Projekto vykdytojas privalo informuoti administruojančiąją instituciją apie įvykusius arba numatomus projekto planuoto įgyvendinimo nukrypimus Projektų administravimo ir finansavimo taisyklių IV skyriaus antrajame skirsnyje nustatyta tvarka.
[bookmark: _Hlk172623259]15.4. Projekte sutaupytos lėšos gali būti panaudotos administruojančiosios institucijos nustatyta ir su Ministerija suderinta projekte sutaupytų lėšų panaudojimo tvarka, atitinkančia Projektų administravimo ir finansavimo taisyklių IV skyriaus trečiojo skirsnio nuostatas.
15.5. Tais atvejais, kai projekto vykdytojas nesilaiko projekto sutartyje nustatytų sąlygų ir kai toks nesilaikymas neturi Projektų administravimo ir finansavimo taisyklių IV skyriaus aštuntajame skirsnyje nustatytų pažeidimo požymių, administruojančioji institucija, priimdama sprendimą dėl projektui skirto finansavimo mažinimo, turi teisę taikyti administruojančiosios institucijos Projektų administravimo ir finansavimo taisyklių IV skyriaus antrajame  skirsnyje nustatyta tvarka parengtą ir su Ministerija suderintą projektui skirto finansavimo mažinimo tvarką.
15.6. Projekto vykdytojas kartu su veiklos ataskaitomis deklaruodamas suteiktos de minimis pagalbos išlaidas, turi pateikti šiuos projekto tikslinės grupės dalyvių dokumentus:
15.6.1. užpildytą kiekvienai MVĮ „Vienos įmonės“ deklaraciją;
15.6.2. kiekvienai MVĮ užpildytą projektų atitikties de minimis pagalbos taisyklėms patikros lapą;
15.6.3. užpildytą ir kiekvienos MVĮ atstovo pasirašytą Prekybinių įsipareigojimų nutraukimo arba neturėjimo ir atitikties nacionalinio saugumo interesams deklaraciją pagal Aprašo 3 priede pateiktą formą;
15.6.4. kiekvienos MVĮ užpildytą ir jos atstovo pasirašytą Projekto tikslinės grupės dalyvio deklaraciją pagal Aprašo 4 priede pateiktą formą;
15.6.5. informaciją, reikalingą projekto atitikčiai projektų atrankos kriterijams įvertinti, pagal Aprašo 5 priede pateiktą formą;
15.6.6. Smulkiojo ar vidutinio verslo subjekto statuso deklaraciją,  pateikiant ją elektroniniu būdu valstybės įmonės Registrų centro administruojamoje interneto svetainėje https://svv.registrucentras.lt/ arba pateikiant užpildytą jos formą, kuri yra skelbiama Ministerijos interneto svetainėje https://eimin.lrv.lt/lt/veiklos-sritys/verslo-aplinka/smulkiojo-ir-vidutinio-verslo-politika/statuso-deklaravimas-aktualus-dokumentai/, parengtą pagal paskutinių ataskaitinių finansinių metų duomenis. 
15.7. Jeigu projekto sutarties galiojimo metu paaiškėja, kad projekto vykdytojas PĮP ir (arba) kartu su PĮP pateiktuose dokumentuose ir (arba) kituose su PĮP vertinimu susijusiuose dokumentuose pateikė tikrovės neatitinkančią informaciją ir (arba) nuslėpė vertinimo rezultatams galėjusią turėti įtakos faktinę informaciją, administruojančioji institucija vienašališku sprendimu nutraukia projekto sutartį bei susigrąžina visas projekto vykdytojui išmokėtas projekto finansavimo lėšas, jei jos buvo išmokėtos.
[bookmark: _Hlk215045386]15.8. Jei administruojančioji institucija turi informacijos iš valstybės institucijų dėl neatitikties nacionalinio saugumo reikalavimams, siekiant įvertinti projekto tikslinės grupės dalyvio atitiktį nacionalinio saugumo interesams, administruojančioji institucija šią informaciją pateikia Ministerijai. Ekonomikos ir inovacijų ministras, vadovaudamasis Nacionaliniam saugumui užtikrinti svarbių objektų apsaugos įstatymo 12 straipsnio 4 dalimi, inicijuoja projekto tikslinės grupės dalyvio, t. y. investuotojo, kaip jo sąvoka apibrėžta Nacionaliniam saugumui užtikrinti svarbių objektų apsaugos įstatyme, atitikties nacionalinio saugumo interesams vertinimą kreipdamasis į Nacionaliniam saugumui užtikrinti svarbių objektų apsaugos koordinavimo komisiją. Ministerija, gavusi Nacionaliniam saugumui užtikrinti svarbių objektų apsaugos koordinavimo komisijos išvadą ir (arba) Lietuvos Respublikos Vyriausybės sprendimą dėl projekto tikslinės grupės dalyvio atitikties arba neatitikties nacionalinio saugumo interesams, kaip nustatyta Nacionaliniam saugumui užtikrinti svarbių objektų apsaugos įstatymo 12 straipsnio 15–17 dalyse,  nedelsiant apie tai informuoja administruojančiąją instituciją.
15.9. Bet kuriame projekto įgyvendinimo etape nustačius atvejus, kad projekto vykdytojas nesilaikė (nesilaiko) Aprašo 11.3.1–11.3.4 papunkčiuose nustatytų reikalavimų, administruojančioji institucija vienašališku sprendimu nutraukia projekto sutartį ir susigrąžina visas projekto vykdytojui išmokėtas projekto finansavimo lėšas, jei jos buvo išmokėtos. Bet kuriame projekto įgyvendinimo etape nustačius, kad projekto tikslinės grupės dalyvis – MVĮ nesilaikė (nesilaiko) Aprašo 11.3.1–11.3.4 papunkčiuose nustatytų reikalavimų, tokia MVĮ tampa netinkama gauti de minimis pagalbą ir išlaidos už tokiai MVĮ suteiktas paslaugas yra susigrąžinamos iš projekto vykdytojo.
15.10. Projekto vykdytojas sutinka, kad PĮP pateikta informacija, išskyrus informaciją, kuri negali būti atskleista teisės aktų, reguliuojančių duomenų apsaugą,  nustatyta tvarka, administruojančiosios institucijos gali būti viešinama skelbiant su Aprašo įgyvendinimu susijusią informaciją be atskiro pareiškėjo sutikimo. Asmens duomenys, kaip jie apibrėžti 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), nebus viešinami.
15.11. Duomenų subjektų teisės įgyvendinamos duomenų valdytojo (administruojančiosios institucijos), į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679. Informacija apie asmens duomenų tvarkymą ir duomenų subjektų teisių įgyvendinimo tvarką skelbiama duomenų valdytojo (administruojančiosios institucijos) interneto svetainėje.
15.12. Administruojančioji institucija, vykdydama jai pagal Aprašą pavestas funkcijas, tvarko PĮP ir kartu su juo pateiktuose dokumentuose nurodytų fizinių asmenų asmens duomenis, taip pat asmens duomenis, kuriuos teisės aktų nustatytais atvejais gauna iš valstybės registrų, valstybės informacinių sistemų ir kitų institucijų. Gali būti tvarkomi fizinių asmenų vardas, pavardė, pareigos, kontaktiniai duomenys (telefono numeris, elektroninio pašto adresas), duomenys apie asmens atstovavimo teisę ir ryšius su juridiniais asmenimis ir kiti asmens duomenys, būtini PĮP vertinimui, sprendimui dėl finansavimo skyrimo priimti, projekto sutarčiai sudaryti ir vykdyti, finansavimo lėšoms išmokėti, jų panaudojimo stebėsenai ir kontrolei atlikti, sprendimams dėl finansavimo lėšų grąžinimo ar dalinio grąžinimo priimti ir finansų apskaitai tvarkyti. 
15.13. Administruojančioji institucija, atlikdama PĮP vertinimą ir vykdydama projektų administravimo, stebėsenos ir kontrolės funkcijas, šiems tikslams būtinus duomenis, įskaitant asmens duomenis (vardas, pavardė, pareigos, kontaktiniai duomenys (telefono numeris, elektroninio pašto adresas), duomenys apie asmens atstovavimo teisę ir ryšius su juridiniais asmenimis), gauna iš pareiškėjo ir (arba) teisės aktų nustatyta tvarka – iš valstybės įmonės Registrų centro Juridinių asmenų registro, Valstybės duomenų agentūros, Valstybinės mokesčių inspekcijos prie Lietuvos Respublikos finansų ministerijos, Valstybinio socialinio draudimo fondo valdybos prie Socialinės apsaugos ir darbo ministerijos informacinių sistemų. Duomenys gaunami ir tvarkomi vadovaujantis Projektų administravimo ir finansavimo taisyklėmis ir kitais konkrečių registrų, nurodytų valstybės informacinių sistemų ar duomenų teikimą reglamentuojančiais teisės aktais.
15.14.  Administruojančioji institucija asmens duomenis tvarko vadovaudamasi Reglamentu (ES) 2016/679 ir kitais asmens duomenų apsaugą bei tvarkymą reglamentuojančiais teisės aktais.
15.15.  Asmens duomenys tvarkomi ir saugomi 10 metų nuo paskutinio dokumento pagal Aprašą gavimo datos. Tais atvejais, kai PĮP atmetamas, asmens duomenys saugomi 1 metus nuo sprendimo atmesti PĮP priėmimo dienos.



III SKYRIUS
IŠLAIDŲ TINKAMUMO FINANSUOTI REIKALAVIMAI

	16. Išlaidų tinkamumo finansuoti reikalavimai

	16.1. Tinkamos finansuoti išlaidos:
16.1.1. projektą vykdančio personalo darbo užmokestis ir išlaidos su darbo santykiais susijusiems darbdavio įsipareigojimams, apskaičiuotiems teisės aktų, reguliuojančių darbo užmokestį ir darbo santykius, nustatyta tvarka. Projektą vykdančio personalo darbo užmokesčio už kasmetines atostogas ir (arba) kompensacijos už nepanaudotas kasmetines atostogas išmokos mokamos taikant kasmetinių atostogų išmokų fiksuotąsias normas, kurios nustatomos atsižvelgiant į konkrečiam darbuotojui priklausantį kasmetinių atostogų dienų skaičių, jam nustatytos darbo savaitės trukmę;
16.1.2. projektą vykdančio personalo komandiruočių išlaidos, apskaičiuotos komandiruočių išlaidas reguliuojančių teisės aktų nustatyta tvarka Lietuvos Respublikoje, ir transporto išlaidos Lietuvos Respublikoje ir užsienyje;
16.1.3. projekto tikslinės grupės dalyvių dalyvavimo tarptautinėje parodoje ir (arba) B2B renginyje išlaidos (parodos ploto nuomos, registracijos parodoje arba renginio dalyvio mokesčio, parodos stendo įrengimo ir eksploatavimo išlaidos bei kelionės ir pragyvenimo išlaidos, kurios susideda iš: kelionės išlaidų, gyvenamojo ploto nuomos išlaidų, renginiui reikalingos įrangos nuomos išlaidos, su renginiu susijusių daiktų pervežimo bei siuntimo ir panašios paslaugos);
16.1.4. rinkodaros priemonių, skirtų konferencinio turizmo žinomumui didinti Vidurio ir vakarų Lietuvos regione, išlaidos, kurios gali sudaryti ne daugiau nei 15 procentų tinkamų finansuoti išlaidų sumos. Tinkamos finansuoti yra tik tokios rinkodaros priemonės, kurios apima tiek e. rinkodaros turinio sukūrimo, tiek e. rinkodaros diegimo e. priemonėse išlaidas (atskiros tik e. rinkodaros turinio sukūrimo arba tik e. rinkodaros diegimo e. priemonėse išlaidos nėra tinkamos finansuoti):
16.1.4.1. e. rinkodaros turinio sukūrimo išlaidos (videoreklamos, reklaminių skydelių (angl. banners), reklaminių žinučių, reklaminių straipsnių, mobiliosios rinkodaros priemonių (SMS, MMS), internetinių dienoraščių, elektroninių knygų ir kitų elektroninių leidinių, nuotraukų sukūrimo, reklaminio turinio pritaikymo skirtingiems skaitmeniniams kanalams, formatams, tikslinėms auditorijoms ir rinkoms išlaidos);
16.1.4.2. e. rinkodaros diegimo e. priemonėse išlaidos  (interneto svetainės administravimo išlaidos; e. rinkodaros turinio viešinimo internete, įskaitant reklamos sklaidos (medija), kampanijų techninio įgyvendinimo, optimizavimo ir rezultatų matavimo, išlaidos, taip pat viešinimo socialiniuose tinkuose, internetiniuose dienoraščiuose (angl. blogs), mobiliosios rinkodaros (SMS, MMS) priemonių įgyvendinimas;
16.1.5. renginių organizavimui skirtos išlaidos, kai renginį organizuoja projekto vykdytojas;
16.1.6. tarptautinių pažintinių vizitų išlaidos (kelionės oro transportu organizavimo paslaugos, viešbučio ar kitos apgyvendinimo įstaigos organizavimo paslaugos, maitinimo ir aptarnavimo organizavimo paslaugos, konferencinį turizmą Vidurio ir vakarų Lietuvos regione reprezentuojančio (-ų) suvenyro (-ų) įsigijimo organizavimo paslaugos, vertėjo (vertimo žodžiu) paslaugos, gido paslaugos, teminių ekskursijų ir (arba) edukacinių programų organizavimo paslaugos, į pažintinio vizito programą įtrauktų mokamų objektų (muziejų, teatrų, parkų, ekskursijų, edukacinių programų, renginių, pramogų, procedūrų ir pan. lankymo organizavimo paslaugos, fotografo (fotografavimo) paslaugos, filmavimo paslaugos, lydinčio asmens paslaugos, sausumos transporto organizavimo ir nuomos paslaugos, vandens transporto (kelto, laivo ir kitų vandens priemonių) su kapitonu organizavimo ir nuomos paslaugos, B2B renginio ar susitikimo organizavimo ir įgyvendinimo paslaugos pažintinio vizito metu);
16.1.7. rinkodaros strategijų parengimo išlaidos;
16.1.8. išlaidos privalomiems informavimo apie projektą veiksmams; 
16.1.9. netiesioginės išlaidos pagal fiksuotąją projekto išlaidų normą, kurioms taikoma Administravimo taisyklių 172.1 papunktyje nurodyta fiksuotoji norma. 
16.2. Tinkamos finansuoti projekto išlaidos gali būti patirtos nuo PĮP pateikimo dienos. 
16.3. Pagal Aprašą netinkamomis finansuoti išlaidomis laikomos išlaidos:
16.3.1. nurodytos Projektų administravimo ir finansavimo taisyklių VII skyriaus trečiajame skirsnyje;
16.3.2. neišvardytos Aprašo 16.1.1–16.1.8 papunkčiuose;
16.3.3. patirtos iki PĮP pateikimo dienos.
16.4. Projekto išlaidos turi atitikti Aprašo 16.1 papunktyje nustatytus tinkamumo ir Projektų administravimo ir finansavimo taisyklių VII skyriuje išdėstytus projekto išlaidoms taikomus reikalavimus.
16.5. Pareiškėjas savo iniciatyva ir savo, ir (arba) kitų šaltinių lėšomis gali prisidėti prie projekto įgyvendinimo. 
16.6. Projekto vykdytojo patirtos tinkamos finansuoti išlaidos yra identifikuojamos ir patikrinamos, pagrįstos atitinkamais dokumentais, nurodytais Aprašo 5.1.15.4 papunktyje.
16.7. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo lėšų.
16.8. Kryžminis finansavimas netaikomas.




IV SKYRIUS
SUPAPRASTINTAI APMOKAMŲ IŠLAIDŲ DYDŽIAI

	17. Projektų veiklų ir jungtinio projekto projektų įgyvendinimui taikomi supaprastintai apmokamų išlaidų dydžiai

		☐ Indeksuojama
☒ Neindeksuojama

	Veiklos ir (ar) išlaidos, kurioms taikomi supaprastintai apmokamų išlaidų dydžiai
	Supaprastintai apmokamų išlaidų dydžio kodas
	Supaprastintai apmokamų išlaidų dydžio versija
	Supaprastintai apmokamų išlaidų dydžio pavadinimas
	Papildoma informacija

	Netiesioginės projekto išlaidos

	FN-01
	01
	7 procentų netiesioginių išlaidų fiksuotoji norma
	Netiesioginės projekto išlaidos skaičiuojamos nuo tinkamų finansuoti tiesioginių projekto išlaidų.
Fiksuotoji norma apmokama Administravimo taisyklių 172.1 papunktyje nustatyta tvarka.

	Projektą vykdančio personalo darbo užmokesčio išlaidos kasmetinėms atostogoms
	FN-05-01- FN-05-07
	01
	Kasmetinių atostogų išmokų fiksuotoji norma
	Projektą vykdančio personalo darbo užmokesčio išlaidų dalis per mėnesį, skirta kasmetinėms atostogoms, kuri apskaičiuojama nuo tinkamų finansuoti faktiškai patirtų darbo užmokesčio išlaidų už faktiškai dirbtą laiką.

	Išlaidos privalomiems informavimo apie projektą veiksmams
	FS-01-01
	05
	Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, be pridėtinės vertės mokesčio (toliau – PVM).
	Fiksuotoji suma sumokama už pirmojo rinkinio išlaidas.  Pirmąjį rinkinį sudaro: 
1) projekto vykdytojo interneto svetainėje, jei tokia yra, ir socialinės žiniasklaidos interneto svetainėse paskelbta informacija; 
2) pakabintas bent vienas ne mažesnio nei A3 formato spausdintas skelbimas (plakatas) arba elektroniniame ekrane paskelbtas lygiavertis pranešimas; 
3) visuomenei arba dalyviams skirtuose dokumentuose ir komunikacijos medžiagoje pateiktas pareiškimas, kuriame akcentuojamos gaunamos ES investicijos.  

	
	FS-01-02
	05
	Įgyvendintų privalomų matomumo ir informavimo priemonių apie ES fondų investicijų veiklas fiksuotoji suma, su PVM.

[bookmark: _Hlk118454020]2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų aprašo
1 priedas

[bookmark: _Hlk118454040]PROJEKTO (ĮSKAITANT JUNGTINĮ PROJEKTĄ) ATITIKTIES REIKŠMINGOS ŽALOS NEDARYMO HORIZONTALIAJAM PRINCIPUI VERTINIMO REIKALAVIMŲ APRAŠAS

Finansavimo šaltinis, pagal kurį finansuojamas projektas (pažymėkite tinkamą):
 Ekonomikos gaivinimo ir atsparumo didinimo priemonė (toliau – EGADP)
 Europos Sąjungos fondų investicijų programa (toliau – ESFIP)

	Aplinkos tikslai
(pagal 2020 m. birželio 18 d. Europos Parlamento ir Tarybos reglamentą (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088)
	Pagrindimas
(remdamiesi priemonių (kai finansavimo šaltinis EGADP) arba veiksmų (veiklų) (kai finansavimo šaltinis ESFIP) vertinimo klausimynais, nurodykite tik tą klausimyno vertinimo dalį, kuri aktuali finansuotinai veiklai)
	Pagrindimo dokumentai
(nurodomas dokumentas, kuris bus vertinamas siekiant įvertinti projekto atitiktį aplinkos tikslams, arba pateikiama šią atitiktį pagrindžianti informacija)

	1.	Klimato kaitos švelninimas
	Vertinama, kad planuojama įgyvendinti veikla dėl savo pobūdžio (konferencinio turizmo sektoriui priklausančių labai mažų, mažų ir vidutinių įmonių  konkurencingumo didinimas, plėtros ir tarptautiškumo skatinimas Vidurio ir vakarų Lietuvos regione) neturės jokio neigiamo tiesioginio ar netiesioginio poveikio klimato kaitos švelninimo tikslui, nes nenumatoma, kad įgyvendinant veiklas galėtų būti išskiriamos šiltnamio efektą sukeliančios dujos, kadangi investuojama į „minkštas“ veiklas: dalyvavimą konferencinio turizmo sektoriaus tarptautinėse parodose ir renginiuose, tarptautinių pažintinių vizitų, kontaktų mugių Lietuvoje organizavimą, rinkodaros veiklas.
	Netaikoma. Veikla dėl savo pobūdžio neturės tiesioginio ar netiesioginio neigiamo poveikio klimato kaitos švelninimo tikslui, todėl pagrindimo dokumentai neteikiami.


	2.	Prisitaikymas prie klimato kaitos
	Vertinama, kad planuojama įgyvendinti veikla dėl savo pobūdžio neturės jokio neigiamo tiesioginio ar netiesioginio poveikio prisitaikymo prie klimato kaitos tikslui, nes investuojama į „minkštas“ veiklas, todėl nenumatoma kurti (nenumatoma jokia nauja statyba) ar modernizuoti infrastruktūros potvynio zonoje.
	Netaikoma. Veikla dėl savo pobūdžio neturės tiesioginio ar netiesioginio neigiamo poveikio prisitaikymo prie klimato kaitos tikslui, todėl pagrindimo dokumentai neteikiami.

	3.	Tausus vandens ir jūrų išteklių naudojimas ir apsauga
	Vertinama, kad planuojama įgyvendinti veikla dėl savo pobūdžio neturės jokio neigiamo tiesioginio ar netiesioginio poveikio tausaus vandens ir jūrų išteklių naudojimo ir apsaugos tikslui, nes nenumatoma kurti jokia infrastruktūra šalia vandens telkinių, kuri galėtų turėti šiam aplinkos tikslui.
	Netaikoma. Veikla dėl savo pobūdžio neturės tiesioginio ar netiesioginio neigiamo poveikio tausaus vandens ir jūrų išteklių naudojimo ir apsaugos tikslui, todėl pagrindimo dokumentai neteikiami.

	4.	Perėjimas prie žiedinės ekonomikos, įskaitant atliekų prevenciją ir perdirbimą
	Vertinama, kad planuojama įgyvendinti veikla dėl savo pobūdžio neturės jokio neigiamo tiesioginio ar netiesioginio poveikio perėjimo prie žiedinės ekonomikos, įskaitant atliekų prevenciją ir perdirbimą, tikslui, nes nenumatomas atliekų susidarymas. 
	Netaikoma. Veikla dėl savo pobūdžio neturės tiesioginio ar netiesioginio neigiamo poveikio perėjimo prie žiedinės ekonomikos, įskaitant atliekų prevenciją ir perdirbimą,  tikslui, todėl pagrindimo dokumentai neteikiami.

	5.	Oro, vandens ar žemės taršos prevencija ir kontrolė
	Vertinama, kad planuojama įgyvendinti veikla neturi jokio numatomo neigiamo tiesioginio ar netiesioginio poveikio oro, vandens ar žemės taršos prevencijos ir kontrolės tikslui.
	Netaikoma. Veikla dėl savo pobūdžio neturės tiesioginio ar netiesioginio neigiamo poveikio oro, vandens ar žemės taršos prevencijos ir kontrolės tikslui, todėl pagrindimo dokumentai neteikiami.

	6.	Biologinės įvairovės ir ekosistemų apsauga ir atkūrimas
	Vertinama, kad planuojama įgyvendinti veikla dėl savo pobūdžio neturės jokio numatomo neigiamo tiesioginio ar netiesioginio poveikio biologinės įvairovės ir ekosistemų apsaugos ir atkūrimo tikslui, nes nenumatoma kurti ar modernizuoti infrastruktūrą „Natura 2000“ UNESCO pasaulinio paveldo ar kitose saugomose teritorijose.
	Netaikoma. Veikla dėl savo pobūdžio neturės tiesioginio ar netiesioginio neigiamo poveikio biologinės įvairovės ir ekosistemų apsaugos ir atkūrimo tikslui, todėl pagrindimo dokumentai neteikiami.



_________________________________

2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų aprašo
2 priedas

(Projekto veiklų atitikties reikšmingos žalos nedarymo horizontaliajam principui deklaracijos forma)

PROJEKTO VEIKLŲ ATITIKTIES REIKŠMINGOS ŽALOS NEDARYMO HORIZONTALIAJAM PRINCIPUI DEKLARACIJA

__________________
(pildymo data)

	1.
	Juridinio asmens (įmonės) pavadinimas

	
	(Nurodomas juridinio asmens (įmonės) pavadinimas)


	

	2.
	Juridinio asmens (įmonės) kodas 

	
	(Nurodomas juridinio asmens (įmonės) kodas)


	

	3.
	Patvirtinu, kad mano, pareiškėjo, planuojama ūkinė veikla neturi jokio numatomo poveikio klimato kaitos švelninimo tikslui arba numatomas veiklos poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veikla atitinka klimato kaitos švelninimo tikslą:

	
	□ Taip
	□ Ne

	
	Pažymėjus „Ne“, kartu su šia deklaracija pateikiami kiti informaciją įrodantys dokumentai (pvz.: pirkimo dokumentai, įrangos aprašymai, įrangos techninė specifikacija ir kiti dokumentai).

	

	4.
	Patvirtinu, kad mano, pareiškėjo, planuojama ūkinė veikla neturi jokio numatomo poveikio prisitaikymo prie klimato kaitos tikslui arba numatomas veiklos poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veikla atitinka prisitaikymo prie klimato kaitos tikslą ir neturės neigiamos įtakos žmonėms, gamtai ar turtui:

	
	□ Taip
	□ Ne

	
	Pažymėjus „Ne“, kartu su šia deklaracija pateikiami kiti informaciją įrodantys dokumentai (pvz.: pirkimo dokumentai, įrangos aprašymai, įrangos techninė specifikacija ir kiti dokumentai).

	

	5.
	Patvirtinu, kad mano, pareiškėjo, planuojama ūkinė veikla neturi jokio numatomo poveikio tausaus vandens ir jūrų išteklių naudojimo ir apsaugos tikslui arba numatomas jos poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veikla atitinka tausaus vandens ir jūrų išteklių naudojimo ir apsaugos tikslą:

	
	□ Taip
	□ Ne

	
	Pažymėjus „Ne“, kartu su šia deklaracija pateikiami kiti informaciją įrodantys dokumentai (pvz.: pirkimo dokumentai, įrangos aprašymai, įrangos techninė specifikacija ir kiti dokumentai).

	

	6.
	Patvirtinu, kad mano, pareiškėjo, planuojama ūkinė veikla neturi jokio numatomo poveikio perėjimo prie žiedinės ekonomikos, įskaitant atliekų prevenciją ir perdirbimą, tikslui arba numatomas jos poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veikla atitinka perėjimo prie žiedinės ekonomikos, įskaitant atliekų prevenciją ir perdirbimą, tikslą:

	
	□ Taip
	□ Ne 

	
	Pažymėjus „Ne“, kartu su šia deklaracija pateikiami kiti informaciją įrodantys dokumentai (pvz.: pirkimo dokumentai, įrangos aprašymai, įrangos techninė specifikacija ir kiti dokumentai).

	

	7.
	Patvirtinu, kad mano, pareiškėjo, planuojama ūkinė veikla neturi jokio numatomo poveikio oro, vandens ar žemės taršos prevencijos ir kontrolės tikslui arba numatomas jos poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veikla atitinka oro, vandens ar žemės taršos prevencijos ir kontrolės tikslą:

	
	□ Taip
	□ Ne

	
	Pažymėjus „Ne“, kartu su šia deklaracija pateikiami kiti informaciją įrodantys dokumentai (pvz.: pirkimo dokumentai, įrangos aprašymai, įrangos techninė specifikacija ir kiti dokumentai).

	

	8.
	Patvirtinu, kad mano, pareiškėjo, planuojama ūkinė veikla neturi jokio numatomo poveikio biologinės įvairovės ir ekosistemų apsaugos ir atkūrimo tikslui arba numatomas jos poveikis yra nereikšmingas, t. y. nedaro tiesioginio ir pirminio netiesioginio poveikio per visą gyvavimo ciklą, todėl laikoma, kad veikla atitinka biologinės įvairovės ir ekosistemų apsaugos ir atkūrimo tikslą:

	
	□ Taip
	□ Ne

	
	Pažymėjus „Ne“, kartu su šia deklaracija pateikiami kiti informaciją įrodantys dokumentai (pvz.: pirkimo dokumentai, įrangos aprašymai, įrangos techninė specifikacija ir kiti dokumentai).

	

	9.
	Aš, toliau pasirašęs, patvirtinu, kad šioje deklaracijoje pateikti duomenys yra teisingi. 



______________________________________                                               ________________                      (vadovo ar jo įgalioto asmens pareigų pavadinimas,	                                         (parašas)
vardas ir pavardė)

	____________________________	
2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų aprašo
3 priedas
 

[bookmark: _Hlk167869513](Prekybinių įsipareigojimų nutraukimo arba neturėjimo ir atitikties nacionalinio saugumo interesams deklaracijos forma)

PREKYBINIŲ ĮSIPAREIGOJIMŲ NUTRAUKIMO ARBA NETURĖJIMO IR ATITIKTIES NACIONALINIO SAUGUMO INTERESAMS DEKLARACIJA
__________________
(pildymo data)

	1.
	Deklaruojančio juridinio asmens (įmonės, įstaigos, institucijos ar pan.) pavadinimas

	

	2.
	Deklaruojančio juridinio asmens (įmonės, įstaigos, institucijos ar pan.) kodas 

	

	3.
	Deklaruoju, kad aš, projekto tikslinės grupės dalyvis, neturiu arba esu nutraukęs prekybinius įsipareigojimus su Rusijos Federacijos, Baltarusijos Respublikos, Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos bei Sakartvelo Vyriausybės nekontroliuojamos Abchazijos ir Pietų Osetijos teritorijos fiziniais ir (arba) juridiniais asmenimis ne vėliau kaip iki 2022 m. rugpjūčio 31 d.

	4.
	Deklaruoju, kad aš, projekto tikslinės grupės dalyvis, ir mano veikla, atitinka nacionalinio saugumo interesus, nustatytus Lietuvos Respublikos nacionaliniam saugumui užtikrinti svarbių objektų apsaugos įstatymo 11 straipsnyje.

	

	5.
	Aš, toliau pasirašęs, patvirtinu, kad šioje deklaracijoje pateikti duomenys yra teisingi. 



_________________________________               ____________              ________________                      (projekto tikslinės grupės dalyvio vadovo                   (parašas)                     (vardas ir pavardė)
ar jo įgalioto asmens pareigų pavadinimas)		

______________
2022–2030 metų ekonomikos transformacijos ir konkurencingumo plėtros programos pažangos priemonės 
Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų aprašo
4 priedas

(Projekto tikslinės grupės dalyvio deklaracijos forma)

PROJEKTO TIKSLINĖS GRUPĖS DALYVIO DEKLARACIJA

Patvirtinu, kad:
	1.	Šioje deklaracijoje pateikta informacija, mano žiniomis ir įsitikinimu, yra teisinga.
2.	Esu susipažinęs (-usi) su projekto finansavimo sąlygomis, tvarka ir reikalavimais, nustatytais kvietime teikti projekto įgyvendinimo planą (toliau – PĮP).
3. Galutiniu teismo sprendimu ar galutiniu administraciniu sprendimu mano atstovaujama įmonė nėra pripažinta nevykdančia pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus arba kitos valstybės teisės aktus, reguliuojančius mokesčių ar socialinio draudimo įmokų mokėjimą, jei projekto tikslinės grupės dalyvis yra užsienyje registruotas juridinis asmuo.  
4. Mano atstovaujamai įmonei nėra iškelta byla dėl bankroto arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka. 
5. Mano atstovaujama įmonė, įtraukimo į projektą metu Juridinių asmenų registrui yra pateikusi metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui). 
6. Mano atstovaujamai įmonei nėra išduotas vykdomasis raštas sumoms išieškoti pagal ankstesnį Europos Komisijos sprendimą, kuriame valstybės pagalba skelbiama neteisėta ir nesuderinama su vidaus rinka.
7. Mano atstovaujamai įmonei nėra pritaikytos tarptautinės sankcijos ir mano atstovaujamos įmonės ir (arba) su ja susijusių įmonių vykdomoje veikloje, veiksmuose, sandoriuose nedalyvauja subjektai, kuriems pritaikytos tarptautinės sankcijos, kai šių įmonių veiklos, veiksmų ir (ar) sandorių vykdymas draudžiamas ar prieštarauja Lietuvos Respublikoje įgyvendinamoms tarptautinėms sankcijoms, vadovaujantis Lietuvos Respublikos tarptautinių sankcijų įstatymo 7 straipsniu (Juridinių asmenų ar kitų organizacijų, neturinčių juridinio asmens statuso ir nuosavybės teise priklausančių arba kontroliuojamų subjekto, kuriam taikomos sankcijos, sąrašas skelbiamas Finansinių nusikaltimų tyrimo tarnybos prie Lietuvos Respublikos vidaus reikalų ministerijos interneto svetainėje https://fntt.lrv.lt/lt/tarptautines-finansines-sankcijos/), arba veikloje, veiksmuose, sandoriuose dalyvauja užsieniečiai, kurie yra įtraukti į Užsieniečių, kuriems draudžiama atvykti į Lietuvos Respubliką, nacionalinį sąrašą, kurio duomenys viešai skelbiami, Migracijos departamento prie Lietuvos Respublikos vidaus reikalų ministerijos interneto svetainėje https://www.migracija.lt/service/juridiniams-asmenims?lang=lt#uzsienieciu-kuriems-draudziama-atvykti-i-lietuva-sarasas. 
8. Mano atstovaujamos įmonės vykdoma veikla ir teikiamos paslaugos atitinka lygių galimybių ir nediskriminavimo principą, įskaitant prieinamumo visiems reikalavimo laikymosi užtikrinimą.
9. Mano atstovaujama įmonė įsipareigoja per administruojančiosios institucijos nustatytą terminą pateikti reikiamą informaciją ir (arba) atlikti Lietuvos Respublikos atsakingų institucijų nurodytus veiksmus, vykdomus dėl kvietime teikti PĮP nurodytų Lietuvos Respublikos teisės aktų taikymo.   Esu informuotas (-a), kad mano asmens duomenys, nurodyti pateiktuose dokumentuose, stebėsenos, ataskaitų teikimo, komunikacijos, vertinimo, finansų valdymo, patikrinimų, audito tikslais bus tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, reikalavimų. 
10. Esu informuotas (-a), kad informacija apie projekto veiklas, su projekto išlaidų apmokėjimu susijusi informacija, mano kontaktiniai duomenys gali būti perduoti vertinimo ekspertams ir naudojami atliekant 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ ir (ar) šio projekto įgyvendinimo vertinimą (renkant vertinimui atlikti būtinus duomenis apklausos, interviu ir kitais metodais). 
11. Esu informuotas (-a), kad turiu Reglamente (ES) 2016/679 nustatytas teises: 1) žinoti (būti informuotas (-a)) apie savo asmens duomenų tvarkymą; 2) susipažinti su tvarkomais savo asmens duomenimis; 3) reikalauti ištaisyti asmens duomenis; 4) reikalauti ištrinti asmens duomenis, jei yra bent vienas pagrindas, nurodytas Reglamente (ES) 2016/679; 5) apriboti asmens duomenų tvarkymą, jei yra bent vienas pagrindas, nurodytas Reglamente (ES) 2016/679; 6) pateikti skundą priežiūros institucijai. 
12. Mano atstovaujama įmonė įsipareigoja, pasikeitus šioje deklaracijoje nurodytoms aplinkybėms, nedelsdama raštu apie tai informuoti projekto vykdytoją. 



________________________________________                                      ______________                                            _________________________
(projekto tikslinės grupės dalyvio vadovo ar jo įgalioto                                     (parašas)                                                            (vardas ir pavardė)
 asmens pareigų pavadinimas)
___________________
2022–2030 metų ekonomikos transformacijos ir konkurencingumo plėtros programos pažangos priemonės 
Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų aprašo
5 priedas

(Informacijos apie projekto tikslinę grupę pateikimo lentelės forma)

INFORMACIJOS APIE PROJEKTO TIKSLINĘ GRUPĘ PATEIKIMO LENTELĖ

Informacija apie projekto tikslinės grupės (toliau – PTG) dalyvius (taikoma vertinant projekto atitiktį 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-11-04 „Įgyvendinti eksporto konkurencingumo augimą skatinančias priemones“ veiklos „Konferencinio turizmo plėtros skatinimas (Vidurio ir vakarų Lietuvos regionas)“ projektų finansavimo sąlygų aprašo 7.2 papunktyje nurodytiems reikalavimams (teikiama kartu su veiklos ataskaitomis)).


	Eil. Nr.
	PTG dalyvio pavadini-mas
	Įmonės kodas
	PTG dalyvio registracijos Juridinių asmenų registre data
	PTG dalyvio veiklos vykdymo vieta (savivaldybė)
	PTG dalyvio statusas pagal Lietuvos Respublikos smulkiojo ir vidutinio verslo plėtros įstatymą (labai maža įmonė, maža įmonė, vidutinė įmonė)
	PTG dalyvio vykdoma (-os) veikla (-os) ir veiklos kodas pagal Valstybės duomenų agentūros (toliau –VDA) generalinio direktoriaus įsakymu tvirtinamą  Ekonominės veiklos rūšių klasifikatorių (EVRK 2.1 red.), nurodytas Oficialiosios statistikos portale
	PTG dalyvio interneto svetainės arba kitos skaitmeninės platformos adresas su informacija apie jo vykdomą veiklą ir teikiamas paslaugas bent viena užsienio kalba
	Ar PTG dalyvis yra apgyvendi-nimo paslaugų teikėjas? (Taip / Ne)
	Jei PTG dalyvis yra apgyvendinimo paslaugų teikėjas, ar jis yra įtrauktas į Klasifikuojamųjų (1) arba Neklasifikuojamųjų (2) apgyvendinimo paslaugų teikėjų sąrašą?
(Taip (1) / 
Taip (2) /  Netaikoma)
	Ar PTG dalyvis yra kelionių organizatorius? (Taip / Ne)

